Panyebatan kekaisaran punika wonten owah gingsiré. Ing jamané Franka Wétan, wewengkon kakuasaané dipunparingi asma Regnum Teutonicum (Deutsches Reich, ""Nagara Jerman""). Saksampunipun nyawiji kaliyan Lombardia, nagara punika kasebat Imperium Romanum (""Kekaisaran Romawi"") amargi wonten panggénan kang dadi bekasé punjer Kekaisaran Romawi ing salebeté. Pinaringan asma punika resmi diagem ing jaman kakuasaan Kaisar Konrad II (1034) sawisé sapérangan pérangan wewengkon Nagara Burgundia dilèngsèraké. Ing perkembangan sabanjuré, imperium dipunnamani Sacrum Imperium (""Kekaisaran Suci"") wiwit Kaisar Friedrich I Barbarossa, amargi kawiwitan wanci punika Kaisar boten maléh gumantung marang Paus lan dadi wakilipun Gusti Akarya Jagad ing bumi. Panyebetan jangkep Sacrum Romanum Imperium nembé kawiwitan kanthi resmi ing taun 1254, lan lumaku dumugi jaman pembubaran. Asma Sacrum Romanum Imperium Nationis Germaniae, ""Kekaisaran Romawi Suci Bangsa Jerman"", naté diginakaken sasampunipun Bedhamèn Pfalz suwéné kintun-kintun 150 taun dumugi pertengahan abad kaping 16, ananging anggotane boten kabèh dununge saka puak-puak Germanik.